Document ID: 31997R1094

ΚΑΝΟΝΙΣΜΟΣ (ΕΚ) αριθ. 1094/97 ΤΗΣ ΕΠΙΤΡΟΠΗΣ της 16ης Ιουνίου 1997 περί τροποποιήσεως του κανονισμού (ΕΚ) αριθ. 795/97 για παρέκκλιση από τον κανονισμό (ΕΚ) αριθ. 1223/94, περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εισαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, και για παρέκκλιση από τον κανονισμό (ΕΟΚ) αριθ. 3665/87, περί κοινών ρυθμίσεων εφαρμογής του καθεστώτος επιστροφών κατά την εξαγωγή γεωργικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 13 παράγραφος 1 και παράγραφος 8 τρίτο εδάφιο και το άρθρο 23,
Εκτιμώντας:
ότι στο άρθρο 4 παράγραφος 1 του κανονισμού (ΕΚ) αριθ. 1223/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2340/96 (4), καθορίζεται η διάρκεια ισχύος των πιστοποιητικών προκαθορισμού των επιστρεφόμενων ποσών 7
ότι με τον κανονισμό (ΕΚ) αριθ. 795/97 της Επιτροπής (5), για παρέκκλιση από τον κανονισμό (ΕΚ) αριθ. 1223/97 περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης και για παρέκκλιση από τον κανονισμό (ΕΟΚ) αριθ. 3665/87 της Επιτροπής, της 27ης Νοεμβρίου 1987, περί κοινών ρυθμίσεων εφαρμογής του καθεστώτος επιστροφών κατά την εξαγωγή γεωργικών προϊόντων (6), όπως τροποποιήθηκε τελευταία από τον κανονισμό (ΕΚ) αριθ. 815/97 (7), έχει περιοριστεί η ισχύς των πιστοποιητικών προκαθορισμού του ύψους των επιστροφών για τον αραβόσιτο που εξάγεται υπό μορφή ορισμένων εμπορευμάτων μη υπαγομένων στο παράρτημα ΙΙ της συνθήκης 7 ότι η κατάσταση της αγοράς επιτρέπει να περιοριστεί ο ως άνω περιορισμός ισχύος μόνο στη γλυκόζη, το σιρόπι γλυκόζης, τη μαλτοδεξτρίνη και το σιρόπι μαλτοδεξτρίνης που χρησιμοποιούνται για την παραγωγή των ως άνω εμπορευμάτων 7 ότι πρέπει να μπει σε σύγκριση με τις διατάξεις του κανονισμού (ΕΚ) αριθ. 677/97 της Επιτροπής, της 17ης Απριλίου 1997, για τον περιορισμό της διάρκειας ισχύος των πιστοποιητικών εξαγωγής για ορισμένα μεταποιημένα προϊόντα με βάση τα σιτηρά (8) 7 ότι είναι συνεπώς σκόπιμο να τροποποιηθεί ο κανονισμός (ΕΚ) αριθ. 795/97 7
ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 795/97 τροποποιείται ως εξής:
1. Στο άρθρο 1, η λέξη «αραβόσιτος» αντικαθίσταται από το κείμενο «αραβόσιτος που χρησιμοποιείται υπό μορφή γλυκόζης, σιροπίου γλυκόζης μαλτοδεξτρίνης ή σιροπίου μαλτοδεξτρίνης, που υπάγονται στους κωδικούς ΣΟ 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79, 2106 90 55».
2. Το κείμενο του άρθρου 2 αντικαθίσταται από το ακόλουθο κείμενο:
«Άρθρο 2
Κατά παρέκκλιση από το άρθρο 27 παράγραφος 5 του κανονισμού (ΕΟΚ) αριθ. 3665/87, η αποδοχή μιας διασάφησης πληρωμής για αραβόσιτο που χρησιμοποιείται υπό μορφή γλυκόζης, σιροπίου γλυκόζης μαλτοδεξτρίνης ή σιροπίου μαλτοδεξτρίνης υπαγομένων στους κωδικούς ΣΟ 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79, 2106 90 55, για ορισμένα γεωργικά προϊόντα εισαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, τότε μόνο είναι δυνατή, σε περίπτωση μη προσκόμισης πιστοποιητικού προκαθορισμού του επιστρεφόμενου ποσού, εάν η διασάφηση εξαγωγής των εμπορευμάτων γίνει δεκτή το αργότερο έως τις 30 Ιουνίου 1997.»
Άρθρο 2
Ο παρών κανονισμός τίθεται σε ισχύ την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουνίου 1997.

Labels: 3
17
6